L 102/80
BG
Официален вестник на Европейския съюз
17.4.2023 г.
8.
Отчетността за движението на стоки към Северна Ирландия следва или да бъде интегрирана в счетоводната система, или, когато се съхранява отделно, да има възможност за кръстосани проверки между отчетността, свързана с покупките, продажбите, контрола на складовите наличности и движението на стоки.
9.
При поискване одобреният търговец предоставя на компетентния орган електронен и/или физически достъп до отчетността, посочена в точка 8, в подходящ формат.
10.
Одобреният търговец е длъжен да информира компетентните органи на Обединеното кралство всеки път, когато бъдат открити трудности във връзка с изпълнението на изискванията, както и за всеки фактор, възникнал след решението за предоставяне на статут на одобрен търговец, който би могъл да повлияе на неговото продължаване или съдържание.
Следва да бъдат въведени вътрешни инструкции, за да се гарантира, че съответните служители са наясно как да информират компетентния орган за такива трудности във връзка с изпълнението на изискванията.
11.
Когато одобрени търговци боравят със стоки, които са предмет на забрани и ограничения, следва да съществуват подходящи процедури за боравенето с тези стоки в съответствие с приложимото законодателство.
12.
Одобреният търговец трябва да разполага с доказателства, свързани с неговите клиенти, за да гарантира, че може да направи точни оценки по отношение на стоките, придвижвани по тази схема.
Трябва да има въведени мерки, за да се гарантира, че всички стоки, придвижвани по тази схема, ще бъдат единствено продавани или използвани в съответствие с настоящото решение на Съвместния комитет.
Одобреният търговец ще бъде задължен да поддържа постоянна осведоменост за стопанската дейност на своите нови и вече съществуващи клиенти, която да е достатъчна, за да гарантира спазването на критериите за доверен търговец, определени в настоящото решение на Съвместния комитет.
Следват примерни сценарии, при които одобрен търговец, който не е отговорен за крайното местоназначение на стоките, може да придвижи стоки по схемата: а) писмена декларация, подписана от клиента, в която се заявява, че стоките ще останат в Северна Ирландия; б) доказателство, че клиентът извършва единствено продажби на дребно за крайна употреба или крайно потребление в Обединеното кралство от физически обект в Северна Ирландия; в) доказателство, че клиентът продава единствено стоки, които ще бъдат за крайна употреба от крайни потребители в Обединеното кралство и се доставят в Обединеното кралство; г) търговски договори и поръчки за покупка, показващи, че стоките ще бъдат за крайна употреба в Обединеното кралство; д) доказателство, че продажбата е на стока, която ще бъде трайно монтирана в Обединеното кралство.
Член 11, параграф 1, буква г)
13.
Критерият, определен в член 11, параграф 1, буква г) от настоящото решение, се счита за изпълнен, когато компетентният орган проверява дали заявителят отговаря по-конкретно на следните изисквания: а) заявителят не е обект на производство по несъстоятелност; б) през последните три години преди подаването на заявлението заявителят е изпълнявал финансовите си задължения, свързани с плащането на мита и на всички други задължения, данъци или такси, начислявани върху или във връзка с вноса или износа на стоки; в) заявителят докаже въз основа на отчетността и информацията, налични за последните три години преди подаването на заявлението, че има достатъчен финансов капацитет, за да изпълнява задълженията и ангажиментите си, като се вземат предвид видът и обемът на стопанската дейност.
14.
Ако заявителят е установен от по-малко от три години, неговата платежоспособност се проверява въз основа на наличната отчетност и информация.